open-index/open-wikipedia-markdown huggingface dataset:
Tanskan amtien vaakunat

Tämä on artikkeli **[[Tanska]]n amtien vaakunoista**. Kuvagalleriassa ovat Tanskan amtit vuosien 1970–2006 aluejaon mukaan. Bornholmin amtista tuli Bornholmin aluekunta vuonna 2003. Kööpenhaminan kunta ja Frederiksbergin kunta hoitivat myös amtien tehtäviä.


Kuva:Bornholms regionskommune coa.svg|Bornholmin amt
Kuva:Sønderjyllands amt coa.svg|Etelä-Jyllannin amt
Kuva:Frederiksberg Kommune coa.svg|Frederiksbergin kunta
Kuva:Frederiksborg amt coa.svg|Frederiksborgin amt
Kuva:Fyns amt coa.svg|Fynin amt
Kuva:Københavns amt coa.svg|Kööpenhaminan amt
Kuva:Coat of arms of Copenhagen.svg|Kööpenhaminan kunta
Kuva:Vestsjællands amt coa.svg|Länsi-Sjællandin amt
Kuva:Nordjyllands amt coa.svg|Pohjois-Jyllannin amt
Kuva:Ribe amt coa.svg|Riben amt
Kuva:Ringkjøbing amt coa.svg|Ringkjøbingin amt
Kuva:Roskilde amt coa.svg|Roskilden amt
Kuva:Storstrøms amt coa.svg|Storstrømin amt
Kuva:Vejle amt coa.svg|Vejlen amt
Kuva:Viborg amt coa.svg|Viborgin amt
Kuva:Århus amt coa.svg|Århusin amt
Rolf Klemmt

**Rolf Klemmt** (s. 1938, k. 2020) on Suomessa vuodesta 1964 asunut saksalainen kielitieteilijä (germanistiikka), sanakirjojen tekijä ja Jyväskylän yliopiston emeritusprofessori.

## Teoksia
**Weisst du was?. 3* (1977)
**Saksa: luokkakielen opas = Unterrichtskommunikation* (yhdessä Glyn S. Hughesin kanssa, 1983)
**Suomi–saksa–suomi sanakirja* (yhdessä Ilkka Rekiaron kanssa, 1992)
**Nykysaksan peruskielioppi: harjoituskirja* (1994)
**Opi saksaa Akun ja Mikin kanssa* (yhdessä Päivi Rekiaron kanssa, 1995)
**Vorhistorische Felsmalerei in Finnland* (1997)
**Karjalan ristiretki ja taistelu Nevan reitistä = Der Kreuzzug nach Karelien und der Kampf um den Wasserweg auf der Newa* (yhdessä Mauno Jokipiin kanssa, 2001)

## Lähteet
Ilman kosteus

**Ilman kosteus** tai **ilmankosteus** on ilman sisältämän vesihöyryn määrää kuvaava käsite. Maan ilmakehässä vesihöyryn määrä vaihtelee paikasta toiseen voimakkaasti. Vesihöyryn määrä vaihtelee ilmassa tilavuussuhteena ilmaistuna noin 0–4 prosentin välillä.

Ilman kosteuden kuvaamiseen käytetään useita eri suureita, kuten absoluuttinen kosteus, vesihöyryn osapaine, suhteellinen kosteus ja kastepistelämpötila.

## Lähteet
Matti Kanervala

**Matti Rauno Olavi Kanervala** (26. helmikuuta 1947 Kangaslampi – 16. kesäkuuta 2020 Varkaus) oli suomalainen Varkaudessa asunut toimittaja, kriitikko ja runoilija.

Kanervalan vanhemmat olivat maanviljelijä ja kirvesmies Keijo Olavi Kanervala ja Jenny Kähkönen. Hän oli naimisissa 1971–1976 dramaturgi Marita Antsolan kanssa. Kanervala toimi alkuun maa- ja metsätyöläisenä 1962–1965, muun muassa tehdas-, kirjapaino- ja rakennustyöläisenä vuodesta 1965. 

Vuonna 1968 Kanervala sijoittui J. H. Erkon kirjoituskilpailussa kolmanneksi ja kaksi vuotta myöhemmin toiseksi. Näitä palkintoja ennen Mika Waltari oli rohkaissut Kanervalaa kirjoittamaan. Oma runokokoelma *Tällainen rakkaus* julkaistiin vuonna 1972 ja jäi lajissaan ainoaksi. Kanervala asui 1970-luvulla Helsingissä, mutta muutti sen jälkeen Varkauteen. Hän toimi muun muassa freelance-toimittajana. Warkauden Lehteen hän kirjoitti kirja-arvosteluita ja kulttuuripainotteisia kolumneja. Savon Sanomien kulttuurisivuilla hän kirjoitti runokriitikkona. Kanervala toimi pari vuosikymmentä opettajana kansalaisopistossa. Hän opetti kirjallisuutta ja kirjoittamista. Vuonna 1998 hän sai Varkauden kaupungin kulttuuripalkinnon.

## Teoksia
* *Tällainen rakkaus* : runoja. Gummerus 1972

## Toimitustöitä
* *Runohumma 10* ; toimittajat Matti Kanervala ym. Kirja-Varkaus, Varkaus 1984
* *Runoniekka 3, Nuorten runoja* ; toim. Matti Kanervala ym. Kirja-Varkaus, Varkaus 1985
* *Runokonkari -86 : Runokonkari II : vanhemman väen runoja* ; julk. Kirja-Varkaus ry, Varkauden kaupunki ja Kuopion läänin taidetoimikunta ; toimituskunta Matti Kanervala ym. Kirja-Varkaus, Varkaus 1987
* *Poimin kivetykseltä lehden : Varkaus-antologia* ; toimituskunta Matti Kanervala ym. ; kuvat Asta Móró. Kirjallinen yhdistys Kirja-Varkaus, Varkaus 1989
* *Runokonkari 3, Elämä tarinaa ihmeellisempi* ; toimituskunta Matti Kanervala ym. ; kirjoittajat Marja Liukkonen ym. Kirja-Varkaus, Varkaus 1991
* *Pitkä poissaolo* ; toimittajat Matti Kanervala ja Leena Anttila ; julkaisija Kirja-Varkaus ry. ; kirjoittajat Leena Anttila ym. Kesuura, Helsinki 1995
* *Elämäni huoneet* ; julk. Kirjallisuusyhdistys Kirja-Varkaus ry ; toimittajat Leena Anttila ja Matti Kanervala ; kirjoittajat Leena Anttila ym. Kesuura, Helsinki 1997
* *Elä unta nää : kirjavarkautelaisten unia, unelmia ja painajaisia* ; toimittajat Sirpa Ollikainen, Jaakko Hendolin, Matti Kanervala ; kirjoittajat Leena Anttila ym. Kirja-Varkaus, Varkaus 2003

## Palkinnot
* J. H. Erkon kirjoituskilpailu 1968 ja 1970

## Lähteet
Kari-Kalervo Korpela

**Kari-Kalervo Korpela** (1. kesäkuuta 1947 – 19. maaliskuuta 1989) oli suomalainen runoilija. 

## Teoksia
* *Ensirakastajan viulu* : runoja. Kirjayhtymä, Helsinki 1970

## Palkinnot
* J. H. Erkon kirjoituskilpailu 1969

## Lähteet
Sylvia Juutinen

**Sylvia Juutinen** (s. 1939) on suomalainen kirjailija. 

## Teoksia
* *Jatulintarha* : kertomuksia. WSOY 1988

## Palkinnot
* J. H. Erkon palkinto 1988

## Lähteet
Boris Verho

**Boris Verho** on salanimellä esiintynyt suomalainen runoilija joka sai vuonna 1985 J. H. Erkon palkinnon runokokoelmastaan *Varastossa aina palaa valo*.

Boris Verhon todellinen henkilöllisyys ei ole selvinnyt. Kirjailija Anja Kaurasen romaanissa *Arabian Lauri* esiintyvän viittauksen perusteella on esitetty otaksuma että kyseessä voisi ehkä olla kirjailija Harri Sirola. Romaanin fiktiivinen päähenkilö Lauri oli julkaissut Doris Verhon salanimellä runokokoelman *Virastossa palaa aina valo*.

## Teoksia
* *Liha laulaa laulun* ; kirj. Boris Verho, Maria Lutzi ja Ilmari Kajo. U Ahaa-ryhmä, Jyväskylä 1984
* *Varastossa aina palaa valo* : runoja. Karisto 1985

## Palkinnot
* J. H. Erkon kirjoituskilpailu 1983
* J. H. Erkon palkinto 1985

## Lähteet
Kari Saviniemi

**Kari Saviniemi** (s. 1946 Miehikkälä) on suomalainen Keravalla asuva filosofian maisteri, runoilija, kriitikko ja kirjoittajakouluttaja.

Saviniemen esikoisrunokokoelma *Daffodil* ilmestyi vuonna 1968. Saviniemi on toiminut vuonna 1991 perustamansa Leino-akatemian vetäjänä. Hän on toiminut myös kustantajana ja Kymen lääninkirjailijana 1989–1991.

## Teoksia
* *Daffodil*. Otava 1968
* *Sandariini* : runoja. WSOY 1976
* *Levottomat vedet* : runoja. Daimon, Kerava 1999
* *Pientä kokoa* : runoja ; kuivaneulakaiverrukset Pentti Kaskipuro. Daimon, Kerava 2002
* *Romusielut : fragmentteja ihmistarhasta*. Daimon, Kerava 2005
* *Pilkkuja ja pisaroita* : kuvarunoja. Daimon, Kerava 2006
* *Hevosen muisti* : runoja ja proosarunoja. Daimon, Kerava 2007
* *Ultra* : runoja, runoelmia. Daimon, Kerava 2009
* *Kryptoideja*. Daimon, Kerava 2010
* *Jungfrudans* ; japaninkielinen käännös Junichiro Okura ; ruotsinkielinen käännös Kalevi Granqvist ; englanninkielinen käännös Joel Sammallahti ; kuvat Outi Heiskanen. Daimon, Kerava 2012
* *Ennen kuin ruoho kuolee* : lyriikkaa. Daimon, Kerava 2014
* *Sanojen sisällä ratsastaa toivo: kirjailijakoulutuksesta.* Daimon, Kerava 2015.
* 

## Toimitustöitä
* *Puukoulun takaa : Keravan kansalaisopisto 40 vuotta* ; Keravan kansalaisopiston kirjoittajapiirin 1987-88 teksteistä toim. Kari Saviniemi. Keravan kansalaisopisto, Kerava 1988
* *Tuhat yötä, yksi kuu : Leino-ryhmän antologia* ; toimittanut Kari Saviniemi ; grafiikka Pentti Kaskipuro. Daimon, Helsinki 1995
* Asko Heiskanen : *Andalusian öitä* : runoja ; toimittanut Kari Saviniemi. Daimon, Helsinki 1995
* *[[Mick Jagger]]in näköinen muija : Leino-ryhmän antologia* ; toimittanut Kari Saviniemi ; kirjoittajat Jenni Harjunpää ym. ; piirrokset Pentti Kaskipuro. Daimon, Kerava 2006

## Palkinnot
* J. H. Erkon kirjoituskilpailu 1966
* Nuoren Voiman Liiton runokilpailu 1966
* Kansainvälisen Jean Monnet -kilpailun runosarja 1998

## Lähteet

## Aiheesta muualla
* Saxell, Jani: Runouden syvissä vesissä, arvio teoksesta ''Levottomat vedet'' Kiiltomato.net. 6.3.2000.
* Tossavainen, Jouni: Parantunut romantikko, arvio teoksesta ''Romusielut'' Kiiltomato.net. 24.11.2005.
Ritva Kapari

**Ritva Kaarina Kapari-Rantasalo** (o.s. *Kapari*, aik. *Petterson*; 26. huhtikuuta 1935 Jyväskylä – 26. heinäkuuta 2023 Turku) oli suomalainen runoilija. Kapari osallistui puhujana syyskuussa 1962 järjestettyyn Turun Runoseminaariin, joka oli suomalaisten runoilijoiden, kirjailijoiden, kriitikoiden ja runouden harrastajien tapaaminen. Kapari osallistui keskusteluun yhteiskunnallisista epäkohdista vielä 2010-luvulla.

Kaparin vanhemmat olivat lehtori Lennart Samuel Kapari ja lehtori Esteri Eedit (o.s. Selkälä). Kaparit vaihtoivat sukunimensä *Pettersonista* *Kapariin* vuonna 1935. Ritva Kaparin sisko oli kustannustoimittaja ja kääntäjä Liisa Marjatta Kapari.

## Teoksia
* *Ennenkuin ehdin pimeyden reunaan* : runoja. Tajo, Turku 1963

## Palkinnot
* J. H. Erkon kirjoituskilpailu 1963

## Lähteet
Conrad Planting

**Conrad Wilhelm Planting** (17. lokakuuta 1800 Kuusamo – 1876) oli suomalainen valtion virkamies. Kuusamon Poussun kylässä syntynyt Planting toimi aluksi isänsä Fredrik Plantingin (1756–1825) tavoin Kuusamon kihlakunnan nimismiehenä. Myöhemmin hänet nimitettiin Lapin kruununvoudiksi asemapaikkanaan Kittilä. Planting oli innokas kullanetsijä ja häntä on epärehellisen toimintansa vuoksi kutsuttu myös Lapin kultahistorian ensimmäiseksi konnaksi.

Planting oli tutustunut kullanhuuhdontaan 1800-luvun puolivälissä, kun Kuusamossa tehtiin hänen johdollaan suuria tuloksettomiksi jääneitä kultatutkimuksia. Myöhemmin kruununvoutina ollessaan Planting etsi kultaa eri puolilta Inaria ja Utsjokea. Vuonna 1865 hän vihdoin löysi sitä Saariselältä Luttojoen latvoilta ollessaan palaamassa Utsjoelle suuntautuneelta virkamatkalta. Vuonna 1870 alkaneen Ivalojoen kultaryntäyksen yhteydessä Planting toimi valtion perustaman Ivalojoen Kultalan johtajana. Hän oli vuotta aikaisemmin ottanut vastaan Jakob Ervastin ja Nils Lepistön tekemän ilmoituksen kultalöydöstä ja määrännyt heidät Ouluun maaherra Georg von Alfthanin luokse. Tämän jälkeen Planting teki itse valtauksen Ervastin ja Lepistön kaivupaikalle. Hänen vilpillinen toimintansa johti siihen, että maaherra Alfthan keskeytti Plantingin kaivaukset ja vei asian oikeuden ratkaistavaksi. Valtaus otettiin lopulta valtion haltuun ja vuokrattiin uudelleen.

Åke Lindmanin vuonna 1999 ohjaamassa elokuvassa *[[Lapin kullan kimallus]]* Conrad Plantingia esittää Lasse Pöysti.

## Lähteet
Waltteri Hopponen

**Waltteri Hopponen** (s. 4. helmikuuta 1996 Helsinki) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan vasen laitahyökkääjä, mutta Hopponen osaa pelata myös keskellä.

## Ura
### Seuraura
Hopponen on Jäähongan kasvatti. Hän siirtyi juniorina sittemmin Espoo Bluesiin, jossa Hopponen voitti A-nuorten SM-hopeaa vuonna 2013, B-nuorten SM-hopeaa vuosina 2012 ja 2013 sekä C-nuorten Suomenmestaruuden vuosina 2011 ja 2012. WHL-joukkue Everett Silvertips varasi hänet koko  kymmenentenä pelaajana kesällä 2013. Hopponen aloitti joukkueessa kauden 2013–2014, mutta hän siirtyi kuitenkin vain yhden runkosarjaottelun jälkeen USHL-joukkue Sioux City Musketeersin riveihin.

Syksyllä 2014  Hopponen osallistui Toronto Maple Leafsin harjoitusleirille. Hän osallistui kaudella 2014–2015 Musketeersin kanssa myös Junior Club World Cupiin voittaen pronssia, kunnes tammikuussa 2015 Hopposen USHL-seuraksi vaihtui Lincoln Stars.

Kaudeksi 2015–2016 Hopponen palasi Suomeen ja siirtyi 2+1-vuotisella sopimuksella SM-liigajoukkue Hämeenlinnan Pallokerhoon. Hän teki liigadebyyttinsä kauden avauskierroksella 11. syyskuuta 2015 Pelicansia vastaan. Hopponen merkittiin HPK:n nelosketjun vasempaan laitaan Otto Paajasen ja Juha Koiviston viereen. Hän sai ottelussa jääaikaa 11.31 minuuttia. Liigauransa avausmaalin Koivisto teki 25. marraskuuta 2015 Porin Ässiä vastaan. Marko Allen valitsi hänet ottelun Alumnien tähtien kakkostähdeksi. Kaikkiaan Hopposen tulokaskausi SM-liigassa toi 52 runkosarjaottelussa tehot 5+9=14.

Hopponen pelasi kaudella 2016–2017 SM-liigassa 21 runkosarjaottelua. Hän pelasi reilut puolet kaudestaan lainalla Mestis-joukkue Lempäälän Kisassa. Sekä SM-liigan että Mestiksen runkosarjan päätyttyä Hopponen vahvisti HPK:n A-nuoria, jossa hän voitti kauden päätteeksi Suomenmestaruuden.

Kaudeksi 2017–2018 Hopponen siirtyi vuoden mittaisella sopimuksella Espoo Unitedin Mestis-joukkueeseen. Kaudeksi 2018–2019 hän siirtyi jatkamaan Mestis-uraansa vuoden mittaisella sopimuksella Heinolan Peliittojen riveihin. Hopponen siirtyi kaudeksi 2019–2020 vuoden mittaisella sopimuksella Suomi-sarjajoukkue Kiekko-Espooseen. Hän oli Suomen Cupissa joukkueen paras pistemies tehoilla 2+5=7. Runkosarjassa Hopponen ehti pelata vain kolme ottelua, kunnes loukkaantuminen päätti hänen kautensa.

Hopponen siirtyi kaudeksi 2020–2021 try-out -sopimuksella Mestis-joukkue TUTO Hockeyn riveihin. Syyskuussa hän sai joukkueeseen vuoden mittaisen sopimuksen.

### Maajoukkeura

Hopponen pelasi alle 18-vuotiaiden MM-kilpailuissa vuonna 2014 ja Ivan Hlinkan muistoturnauksessa vuonna 2013. Hän oli myös voittamassa alle 16-vuotiaiden maajoukkueen mukana nuorten olympiakultaa Innsbruckissa 2012. Hopponen edusti myös alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2013, joista jälkimmäinen turnaus päättyi kultaan. Yhteensä hän on pelannut yhdeksän nuorten ja 41 poikien maaottelua.

## Tilastot

## Lähteet
*
*
*

### Viitteet
Jürgen May

**Jürgen May** (s. 18. kesäkuuta 1942 Nordhausen) on saksalainen yleisurheilija, joka kilpaili keskimatkojen juoksussa. Hän edusti aktiiviurallaan maajoukkuetasolla sekä Itä- että Länsi-Saksaa ja seuratasolla SC Turbine Erfurtia.

## Itäsaksalainen huippu-urheilija
May on kolminkertainen DDR:n 1 500 metrin mestari vuosina 1962, 1965 ja 1966. Hänet valittiin yhteissaksalaiseen olympiajoukkueeseen vuoden 1964 Tokion olympialaisiin 1 500 metrille. Hän eteni kisoissa aina välieriin.. Olympialaisia seuraava vuosi 1965 oli Mayn urheilu-uran huippuvuosi. Hän juoksi heinäkuussa 1965 Erfurtissa ensin 1 500 Euroopan ennätyksen ja viikkoa myöhemmin samassa paikassa 1 000 metrin ME:n. Samana kesänä hän kukisti Prahassa edellisen vuoden Tokion olympiamitalistit. Vuoden 1966 EM-kisoissa Budapestissä May sijoittui 1 500 metrillä viidenneksi.

Mayn urheilu-ura koki Budapestin EM-kisojen tapahtumien vuoksi käänteen. Hän ja joukkuetoveri Jürgen Haase kantoivat ennen 10 000 metrin kilpailua urheiluvaatefirma Puman verryttelyasua, kun DDR:llä oli sopimus kilpailevan Adidaksen kanssa. Asia paljastui, ja May päätekijänä asetettiin elinikäiseen kilpailukieltoon. Lisäksi hän menetti harjoittelijan toimen erfurtilaisessa päivälehdessä Das Volk. Sen jälkeen hän siirtyi jatkamaan työuraansa urheiluopettajana. Hänet oli edellisenä menestyksellisenä kilpailukautenaan 1965 valittu vuoden itäsaksalaiseksi urheilijaksi. Riitaantumisen seurauksena hänen tunnustuksensa poistettiin Itä-Saksan palkintolistoilta, ja tilalle valittiin jalkapalloilija Peter Ducke.

## Pako Länsi-Saksaan ja edustus maan urheilijana
Vuonna 1967 Jürgen May siirtyi Länsi-Saksaan. Hän jatkoi opintojaan Mainzin yliopistossa ja jatkoi samalla myös huippu-urheilijan uraansa. Vuonna 1969 hän saavutti Länsi-Saksan maastomestaruuden, ja valittiin edustajaksi vuoden 1969 EM-kisoihin Ateenaan. Itä-Saksa käytti kuitenkin veto-oikeuttaan eli May ei voinut edustaa vielä Länsi-Saksaa EM-kisoissa. Tämän vuoksi Länsi-Saksa vetäytyi EM-kisojen yksilölajeista ja osallistui vain viesteihin.

Seuraavina vuosina Maylla oli osallistumisoikeus Länsi-Saksan joukkueessa. Hän edusti Länsi-Saksaa vuoden 1970 Eurooppa-cupissa. Seuraavan vuoden EM-kisoissa Helsingissä hän karsiutui 3 000 metrin estejuoksun alkuerissä. Grenoblen EM-hallikilpailuissa 1972 hän saavutti 1 500 metrillä pronssia. Saman vuoden Münchenin olympialaisissa May osallistui 5 000 metrille, mutta karsiutui alkuerissä.

May päätti urheilu-uransa vuoden 1972 jälkeen. Hän toimi sen jälkeen opetus-, kulttuuri- ja urheiluministeriön virkamiehenä.

## Henkilökohtaiset ennätykset
* 800 m: 1.46,3 min, 25. elokuuta 1965, Potsdam
* 1 000 m: 2.16,2 min, 20. heinäkuuta 1965, Erfurt
* 1 500 m: 3.36,4 min, 14. heinäkuuta 1965, Erfurt
** sisärata: 3.41,4 min, 23. helmikuuta 1969, Dortmund
* maili: 3.53,8 min, 11. joulukuuta 1965, Wanganui
** sisärata: 3.58,2 min, 20. helmikuuta 1966, Itä-Berliini
* 3 000 m: 7.54,6 min, 15. heinäkuuta 1969, Fulda
* 5 000 m: 13.33,0 min, 2. heinäkuuta 1969, Tukholma
* 10 000 m: 29.32,0 min, 1. toukokuuta 1966, Gera
* 3 000 m esteet: 8.32,4 min, 11. heinäkuuta 1971, Stuttgart

## Lähteet
Hannu Siekkinen

**Hannu Tapani Siekkinen** (9. helmikuuta 1950 Pihtipudas – 21. joulukuuta 2012 Helsinki) oli suomalainen runoilija.

Hän oli vuosina 1973–1982 naimisissa kirjailija Raija Siekkisen kanssa.

## Teoksia
* *Aavistuksen kartalta* : runoja. Kirjayhtymä, Helsinki 1973

## Palkinnot
* J. H. Erkon kirjoituskilpailu 1973

## Lähteet
Juhani Pusa

**Juhani Pusa** (16. tammikuuta 1948 – elokuun lopussa 2009) oli suomalainen Kotkassa asunut kirjailija. 

Juhani Pusa kirjoitti yhden romaanin, Arto Tolsan elämäkerran, kuunnelmia sekä yhdessä veljensä, kirjailija Timo Pusan kanssa kaksi kesäteatterinäytelmää. Hän kirjoitti myös novelleja, pakinoita ja elokuva-arvosteluja. Viimeksi Pusa oli kirjoittamassa Kotkan nuorison yhteiskunnallisen seuran eli Konysin historiikkia joka jäi häneltä kuitenkin kesken. Hän osallistui itse Konysin toimintaan 1970-luvulla.

## Teoksia
* *Kirjeystävä* : kuunnelma; dramaturgi Johanna Rajamaa. Yleisradio, Helsinki 1980
* *Suolan maku* : romaani. Kirjayhtymä, Helsinki 1981
* *Piipun juurelta Euroopan huipulle : Arto Tolsan tarina* ; kirj. Pekka Kunnari, Juhani Pusa. Tekijät, Kotka 1983
* *Isän luona kylässä : kuunnelma lapsille eronneen isän ikävästä* ; dramaturgi Eila Arjoma. Yleisradio, Helsinki 1991

## Palkinnot
* Nuoren Voiman Liiton kirjoituskilpailu 1975 
* J. H. Erkon kirjoituskilpailu 1978

## Lähteet
Juan

**Juan** voi tarkoittaa seuraavia:

## Espanjan ja portugalin kielissä
### Etunimi

* Juan, espanjalais-portugalilainen miehen etunimi, muunnelma raamatullisesta nimestä Johannes. Pelkkänä etunimenä esiintyessään nimi voi viitata seuraaviin: 
** Juan Jesus, *Juan* (s. 1991), brasilialainen jalkapalloilija 
** Juan Silveira dos Santos, *Juan* (s. 1979), brasilialainen jalkapalloilija
** Don Juan, naistenmiehen ja viettelijän arkkityyppi kirjallisuudessa ja elokuvissa

### Paikannimi

* Juan-les-Pins, kaupunki Ranskan Rivieralla
* Golfe-Juan, ranta-alue Ranskan Rivieralla
* Juan de Nova, Ranskalle kuuluva saari Mosambikin kanaalissa

### Muita
* Hurrikaani Juan, Atlantilla syyskuussa 2003 vallinnut hurrikaani

## Kiinan kielessä
* Juan, Yuan, kiinalainen sukunimi
* Juan-dynastia, Yuan-dynastia, Kiinaa 1271–1368 hallinnut mongolilainen dynastia
* juan, yuan, renminbi, Kiinan valuutta
RN Groppo

**RN Groppo** () oli Italian kuninkaallisen laivaston vuonna 1942 valmistunut Ciclone-luokan torpedovene.

## Valmistus

Alus tilattiin Navalmeccanicalta, missä köli laskettiin 18. toukokuuta 1941. Alus laskettiin vesille 19. huhtikuuta 1942 ja liitettiin laivastoon vielä samana vuonna 31. elokuuta.

## Palvelus
Alus upotettiin 25. toukokuuta 1943.

## Lähteet
*
*
*

### Viitteet
RN Tifone

**RN Tifone** () oli Italian kuninkaallisen laivaston vuonna 1942 valmistunut Ciclone-luokan torpedovene.

## Valmistus

Alus tilattiin Triestestä CRDA:lta, missä köli laskettiin 17. kesäkuuta 1941. Alus laskettiin vesille 31. maaliskuuta 1942 ja liitettiin laivastoon vielä samana vuonna 11. heinäkuuta.

## Palvelus
Aluksen miehistö upotti aluksensa 7. toukokuuta 1943.

## Lähteet
*
*
*

### Viitteet
Lassay-les-Châteaux

**Lassay-les-Châteaux** on kunta läntisessä Ranskassa Mayennen departementissa Pays de la Loiren alueella. Kunnassa on nimensä mukaan useita linnoja. Linnoista parhaiten on säilynyt vuonna 1458 valmistunut Château de Lassay. Toinen 1400-luvulta peräisin oleva linna on Château du Bois Thibault. Kolmas linna, Château de Bois-Frou, on raunioitunut. 


Tiedosto:Lassay.jpg|Château de Lassay
Tiedosto:Lassay_-_Bois_Thibault_1.JPG|Château du Bois Thibault


## Aiheesta muualla

## Lähteet
La Chapelle-Janson

**La Chapelle-Janson** on kunta läntisessä Ranskassa Ille-et-Vilainen departementissa Bretagnen alueella.
 
## Tunnettuja kuntalaisia
Tunnettuja kuntalaisia ovat 1950- ja 1960-luvuilla kilpapyöräilleet veljekset Joseph Groussard ja Georges Groussard.

## Aiheesta muualla

## Lähteet
Jöns Carlson

**Jöns Carlson** (s. 1951 Urjala) on suomalainen antropologi ja runoilija.

Carlson pääsi ylioppilaaksi Helsingin normaalilyseosta 1969 ja opiskeli sosiaaliantropologiaa Helsingin yliopistossa ja valmistui valtiotieteen kandidaatiksi 1975 ja lisensiaatiksi 1986. Hän väitteli tohtoriksi vuonna 2005 Joensuun yliopistossa. Väitöskirja *Shuariuskollisuus ja kaksiluokkajärjestelmä* käsitteli Amazonian alueen alkuperäiskansan shuarien (jibarot) poliittista kehitystä vuosina 1979–1980 tehtyjen kenttähavaintojen pohjalta. Carlson opiskeli  sosiaaliantropologian tohtoriohjelmassa 1978–1981 Cambridgen yliopiston Churchill Collegessa.

Carlson toimi Helsingin yliopistossa kansanrunoustieteen laitoksen amanuenssina 1973–1975 ja sosiologian laitoksen sosiaaliantropologian assistenttina 1975, 1977, 1979 ja 1984 sekä sosiaaliantropologian vs. apulaisprofessorina 1979. Hän oli sitten kulttuuriantropologian yliassistenttina Jyväskylän yliopiston etnologian laitoksella 1984–1986 ja tutkijana Nuorisoasiainkeskuksessa 1987–1988 sekä Museovirastossa 1993–1994.

## Teoksia

* *Kukkia-lauluja*. Kehrääjä, Kangasniemi 1986
* *Kuunsirppi nauraa: ohjeita*. 1986
* *Service*: poems by Ions Carlson. J. Carlson, Cambridge 1987
* *Nuorisotyön mosaiikista alueellisuuden aikana*. Julkaisuja / Helsingin kaupunki. Nuorisoasiainkeskus 1988, 1. Helsinki 1988
* *Vaahtera*: runoja. Kehrääjä, Helsinki 1988, 2. painos 1990
* Poliittinen pilalehti Naarvan pultti 1990
* Suomi post. Lehti. Julkaisija salanimi Jyri Paasikanto. Vantaa. 1992
* *Lohduttava laulu m/s Estonian hirveästä tuhosta*. 1994
* *Kalliolle*: runoja. Kehrääjä, Helsinki 1997
* *Vienanmeren luostarisaaren maitovalaat*; valokuvat Hernan Patiño; teksti Jöns Carlson. Maahenki, Helsinki 2003
* *Shuariuskollisuus ja kaksiluokkajärjestelmä*, väitöskirja. Joensuun yliopiston humanistisia julkaisuja 41. Joensuun yliopisto, Joensuu 2005
* *Lohduttava laulu m/s Estonian hirveästä tuhosta*. Toinen laitos. Partuna 2024. Vironkielinen ja ruotsinkielinen käännnös samassa vihkossa (Arvi Tapver ja Märta Salokoski).

## Toimitustöitä

* *Alivuokralaisista Kallion kaupunginosassa : sosiaaliantropologisen tutkimusryhmän raportti keväällä 1971*; raportin laativat Jöns Carlson (päätoimittaja) et al. Helsingin yliopiston sosiologian laitoksen monisteita 11. Helsinki 1976
* *Suomalaisen sosiologian juures*. Suomen antropologisen seuran toimituksia 5. Helsinki 1979

## Palkinnot

* J. H. Erkon kirjoituskilpailu 1975

## Lähteet
Terminus (jumala)

**Terminus** oli roomalaisten rajakivien (*termini*) jumala ja suojelija. Rajakivien pystytys oli pyhä toimitus, jossa suoritettiin uhreja, ja uhrien tuhkaa siroteltiin rajakivien perustuksiin. Terminuksen kunniaksi vietettiin roomalaisen kalenterivuoden lopussa, 23. helmikuuta, Terminalia-juhlaa Via Laurentinan kuudennen mailipylvään kohdalla. Tämä paikka oli Rooman kaupungin vanhimman alueen raja.

## Lähteet
Terminus

** Terminus ** voi tarkoittaa seuraavia asioita:

* Terminus (jumala), roomalaisten rajakivien jumala
* Terminus (planeetta), kuvitteellinen planeetta Isaac Asimovin Säätiö-trilogiassa
* Terminus, John Schlesingerin ohjaama dokumenttielokuva
Ilmari Ihalainen

**Ilmari Ihalainen** (s. 4. maaliskuuta 1946 Ruokolahti) on suomalainen kirjailija joka on käyttänyt myös salanimeä **Topo Taviomaa**. 

## Teoksia
Nimellä *Ilmari Ihalainen*:
* *Pitsihovi* : näytelmä. 1978
Nimellä *Topo Taviomaa*:
* *Kapina Karhumaassa* ; kuv. Camilla Mickwitz. Sanoma, Lasten oma kirjakerho, Helsinki 1977
* *Siipisupi* ; kuv. Aamos Suomela. Sanoma, Lasten oma kirjakerho, Helsinki 1987

## Palkinnot
* J. H. Erkon kirjoituskilpailu 1972

## Lähteet
Saint-Valery-en-Caux

**Saint-Valery-en-Caux** on kunta läntisessä Ranskassa Seine-Maritimen departementissa Ylä-Normandian alueella. Kunta on suosittu merenrantalomakohde huvivenesatamineen. Kunnan elinkeinoihin kuuluu myös kalastus ja siellä on kalatori.

## Historia
Toisessa maailmansodassa saksalaiset joukot valtasivat Saint-Valery-en-Caux’n vuonna 1940 Erwin Rommelin johdolla.

## Aiheesta muualla

## Lähteet
Arttu Ruuska

**Arttu Ruuska** (s. 13. lokakuuta 1997 Halsua) on suomalainen pesäpalloilija. Hän on edustanut Superpesiksessä Vimpelin Vetoa (2015–2018) ja Kankaanpään Mailaa (2019–2020). Syyskuussa 2020 Ruuska teki kaksivuotisen sopimuksen Kouvolan Pallonlyöjien kanssa. Ruuska pelaa polttolinjassa. Lokakuussa 2024 Ruuska siirtyi kolmivuotisella sopimuksella Kempeleen Kirin riveihin.

Ruuska siirtyi kasvattajaseurastaan Halsuan Toivosta vuonna 2012 Vimpelin Vetoon. Kaudella 2014 hän pelasi kolme ottelua Ylivieskan Kuulassa Ykköspesiksessä. Kaudeksi 2015 hän palasi takaisin Vetoon ja debytoi pääsarjassa. Runkosarjassa Ruuska pelasi kauden aikana 29 ottelua tuoden yhden juoksun.

## Saavutukset
### Pelaajana
* 2 SM-kultaa: 2016, 2017
* 1 SM-hopea: 2015, 2021
* 2 SM-pronssia: 2018, 2024

## Lähteet
Janette Lepistö

**Janette Johanna  Lepistö** (s. 27. helmikuuta 1996 Lapua) on suomalainen pesäpalloilija, joka edustaa Superpesiksessä pelaavaa Lapuan Virkiää. Pelipaikaltaan Lepistö on lyöjäjokeri.

Lepistö on Lapuan Virkiän kasvatti. Hän pelasi seuran kakkosjoukkueessa vuosina 2011–2014 Ykköspesistä. Seuran ykkösjoukkueessa Superpesiksessä Lepistö debytoi kaudella 2014. Hän pelasi tuolloin yhteensä 34 ottelua Virkiän voittaessa mestaruuden. Kaudella 2015 Lepistö valittiin ensimmäistä kertaa urallaan Itä–Länsi-otteluun Lännen joukkueeseen.

Lepistö ylitti Superpesiksen runkosarjassa 400 lyödyn juoksun rajan toukokuussa 2019, 500 lyödyn juoksun rajan elokuussa 2020, 600 lyödyn juoksun rajan elokuussa 2021, 700 lyödyn juoksun rajan toukokuussa 2023 ja 800 lyödyn juoksun rajan kesäkuussa 2025.

## Saavutukset
* 2 SM-kultaa: 2014,2015
* 2 SM-hopeaa: 2016, 2017
* 3 SM-pronssia: 2018,2019, 2022
* Superpesiksen lyöjäkuningatar (5): 2015, 2016, 2017, 2018, 2019
* Vuoden jokeri (4): 2015, 2016, 2017, 2018  
* Superpesiksen kuukauden pelaaja (4): kesäkuu 2015, kesäkuu 2016, elokuu 2017, kesäkuu 2018
* Nuorten Superpesiksen vuoden pelaaja: 2015 
* Superpesiksen kuukauden jokeri: heinäkuu 2022

## Lähteet
Iisa (albumi)

**Iisa** on laulaja Iisa Pajulan esikoisalbumi, joka julkaistiin 31. tammikuuta 2014. Levyltä julkaistiin singleinä kappaleet "S€ pyörittää", "Perjantai" ja "Puutarhajuhla", jossa Iisa duetoi Egotrippi-yhtyeestä tutun Knipin kanssa.

Mikko Pykäri on toiminut levyllä sekä tuottajana että sovittajana. Suurin osa kappaleista on Iisan käsialaa mutta Mikko on toiminut myös muutaman kappaleen säveltäjänä.  

Albumi nousi Suomen virallisen listan sijalle kuusi.

## Kappaleet
Kaikki kappaleet säveltänyt ja sanoittanut Iisa Pykäri, ellei toisin mainittu.

# 
# 
# 
# 
# 
# 
# 
# 
# 
# 

## Arvostelut
* Nyt.fi: 
* Rumba: 
* Soundi: 

## Lähteet
Kukaan ei oo kenenkään

**Kukaan ei oo kenenkään** on Iisan 28. elokuuta 2015 ilmestynyt toinen sooloalbumi. 10. huhtikuuta julkaistiin albumilta ensimmäinen single, "Polulta harhaan" ja elokuussa toinen single, "Kukaan ei oo kenenkään".

Albumi nousi Suomen virallisen listan sijalle yhdeksän.

## Kappaleet
Kaikki kappaleet säveltänyt ja sanoittanut Iisa.
# 
# 
# 
# 
# 
# 
# 
# 
# 

## Arvostelu

* Helsingin Sanomat: *positiivinen*
* Keskisuomalainen: 
* Rumba: 7.1/10

## Lähteet
HMG-KoA-reduktaasi

**HMG-KoA-reduktaasi** eli **HMG-CoA-reduktaasi** eli **3-hydroksi-3-metyyliglutaryylikoentsyymi-A-reduktaasi** on entsyymi, joka katalysoi mevalonihapon muodostumista 3-hydroksi-3-metyyliglutaryylikoentsyymi-A:sta ja pelkistimenä reaktiossa toimii NADPH-molekyyli. Entsyymi on erittäin tärkeä eliöille, koska se on steroidien ja muiden isoprenyylirakenteisten yhdisteiden biosynteesin nopeuden määräävä entsyymi niin arkeoneissa, esitumallisissa kuin aitotumaisissakin. HMG-KoA-reduktaasin estäjiä eli statiineja käytetään kolesterolilääkkeinä. Entsyymin EC-numero on EC 1.1.1.34.

## Rakenne ja toiminta

HMG-KoA-reduktaasi on ihmisillä ja muilla aitotumaisilla sitoutuneena solujen solulimakalvostoon. Kooltaan ihmisen entsyymi on 96 kDa. Entsyymi sitoutuu 3-hydroksi-3-metyyliglutaryylikoentsyymi-A ja kaksi NADPH-molekyyliä. HMG-CoA-reduktaasin katalysoiman reaktion reaktiomekanismin ensimmäinen vaihe on nukleofiilinen asyylisubstituutio, jossa 3-hydroksi-3-metyyliglutaryylikoentsyymi-A:n tioesterisidos pelkistyy hemitioasetaaliksi. Pelkistimenä toimii NADPH, joka luovuttaa protonin. Reaktio vaatii happaman katalyytin, jona voi toimia lysiiniaminohapon protonoitunut sivuketju. Tämän jälkeen hemitioasetaalimuodossa oleva 3-hydroksi-3-metyyliglutaryylikoentsyymi-A ottaa vastaan histidiiniaminohapolta protonin ja hemitioasetaali hajoaa mevaldehydiksi ja koentsyymi-A:ksi. Viimeisessä vaiheessa NADPH pelkistää mevaldehydin mevalonihapoksi ja reaktio on mekanismiltaan samanlainen ensimmäisen pelkistysreaktion kanssa.

HMG-KoA-reduktaasin toimintaa säätelevät useat mekanismit. Entsyymin synteesiä ohjaavat lyhyt DNA-pätkä nimeltään sterolisäänsäätöinen elementti, sterolisäätöiseen elementtiin sitoutuva proteiini ja sterolisäätöiseen elementtiin sitoutuvan proteiinin vapautumista säätelevä proteiini. Kun sterolipitoisuudet soluissa ovat korkeat, estyy sterolisäätöiseen elementtiin sitoutuvan proteiinin vapautuminen ja HMG-KoA-reduktaasia ei muodostu soluissa. Entsyymin synteesiä säätelevät myös eräät hormonit. insuliini ja tyroksiini lisäävät entsyymin muodostumista ja glukagoni ja glukokortikoidit vähentävät sitä. Myös HMG-CoA-reduktaasi itsessään on herkkä sterolien pitoisuuksille ja niiden ollessa korkeat entsyymi sitoutuu insig-proteiinieihin ja ubikitiiniin. Neljäs HMG-KoA-reduktaasin säätelymekanismi soluissa on fosforylaatio. adenosiinimonofosfaattiaktivoitu proteiinikinaasi fosforyloi entsyymin ja siten inaktivoi sen. Kun ATP-taso soluissa on matala myös sterolisynteesi estyy. Fosfoproteiinifosfataasi kykenee defosforyloimaan fosforyloituneen proteiinin ja siten uudelleenaktivoimaan sen.

## HMG-KoA-reduktaasin inhibiittorit

HMG-KoA-reduktaasin inhibiittoreita eli statiineja käytetään korkean veren kolesterolipitoisuuden laskuun. Statiinit muistuttavat rakenteeltaan -hydroksi-3-metyyliglutaryylikoentsyymi-A:ta ja sitoutuvat entsyymiin sen tilalle sitoutumiskohtaan ja lisäksi molekyylit vuorovaikuttavat katalyyttisesti tärkeän β,δ-dihydroksihapposivuketjun kanssa. Tämä johtaa entsyymin inaktivoitumiseen ja kolesterolipitoisuuden laskuun.

## Lähteet
Valle del Treja

**Parco Regionale Valle del Treja** on aluetason luonnonsuojelualue Tiberjoen sivujoen Trejan laaksossa Italiassa. Vuonna 1982 perustetun luonnonpuiston pinta-ala on 650 hehtaaria. Sen alue kuuluu Mazzano Romanon ja Calcatan kuntiin.

Puiston maisemaa leimaavat joen uurtamat rotkot ja jyrkänteet, joita ympäröivät viljelysten, viinitarhojen, oliivipuiden ja pähkinäpensaiden peittämät kukkulat. Trejajoessa on pittoreskejä vesiputouksia, joista tunnetuimpia ovat vanhan myllyn luona sijaitsevat Monte Gelaton putoukset. Yli puolet alueesta on metsää. Jokivartta hallitsevat kosteikkokasvit.

Puiston keskellä on tärkeä arkeologinen löytöpaikka ja muinainen nekropoli. Muita nähtävyyksiä ovat esiroomalaisen Civita Castellanan linnoituslaitteet. Trejan rannalla Monte Li Santin juurella on muinaisen temppelin rauniot.

## Lähteet

## Aiheesta muualla
* Trejan laakson luonnonpuiston sivusto ,
Sainte-Adresse

**Sainte-Adresse** on kunta läntisessä Ranskassa Seine-Maritimen departementissa Ylä-Normandian alueella. Le Havresta kolmisen kilometriä luoteeseen sijaitseva merellinen Sainte-Adresse on ollut taidemaalareiden suosima paikka. Muiden muassa Claude Monet, Raoul Dufy ja Jean-Baptiste Camille Corot ovat kuvanneet maalauksissaan kaupunkia ja sen elämää.

## Historia
Ensimmäisen maailmansodan aikana kaupunki oli Belgian hallinnollinen pääkaupunki. Saksalaisten joukkojen valloitettua Belgian siirtyivät belgialaiset ministeriöt Sainte-Adressessa oleviin taloihin ja huviloihin. Tästä muistona Sainte-Adressen vaakunassa on Belgian lipun värit.


Tiedosto:Claude_Monet_-_Jardin_à_Sainte-Adresse.jpg|Claude Monet, Puutarha  Sainte-Adressessa
Tiedosto:Monet_regates_a_St_adresse.jpg|Claude Monet, Regatta Sainte-Adressessa


## Aiheesta muualla

## Lähteet
Riku Pitkänen

**Riku Pitkänen** (s. 18. heinäkuuta 1991 Suolahti) on suomalainen jääkiekkoilija. Hän siirtyi 2020 syksyllä toistaiseksi voimassa olevalla sopimuksella Suolahden Urhoon, joka pelaa II-divisioonassa. Pitkänen on pelipaikaltaan keskushyökkääjä, mutta osaa pelata myös laidassa.

## Ura
Pitkänen on Suolahden Urhon kasvatti. Hän siirtyi C-juniori-ikäisenä JYPiin. Pitkänen ylsi seurassa joukkueensa sisäisen maalipörssin voittoon kaudella 2006–2007 C-nuorten SM-sarjan runkosarjassa kahdeksalla osumallaan Mikko Salmion kanssa sekä kaudella 2007–2008 B-nuorten I-divisioonan runkosarjassa 20 osumallaan. Hän voitti kauden 2010–2011 päätteeksi A-nuorten Suomenmestaruuden.

Kaudeksi 2011–2012 Pitkänen siirtyi try-outin kautta vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi siellä 42 runkosarjaottelussa tehot 7+8=15. Kaudella 2012–2013 Pitkänen oli JYP-Akatemian toiseksi paras pistemies Oula Palveen jälkeen tehoilla 14+17=31. Kaudella 2013–2014 hän nousi joukkueen kapteenistoon ja oli Akatemian paras pistemies ja syöttäjä tehoilla 16+23=39. Pitkänen siirtyi kaudeksi 2014–2015 vuoden mittaisella sopimuksella Mikkelin Jukureihin. Hän voitti kauden päätteeksi Mestiksen-mestaruuden.

Kaudeksi 2015–2016 Pitkänen Mestis-joukkue KeuPa HT:hen SM-liigajoukkue Rauman Lukon 1+1-vuotisella sopimuksella kiinnittämänä sopimuspelaajana. Hän teki pääsarjadebyyttinsä Lukossa Mestarien liigassa 27. elokuuta 2015 sveitsiläistä Fribourg-Gottéronia vastaan. SM-liigadebyyttinsä Pitkänen teki runkosarjan avauskierroksella 11. syyskuuta 2015 paikallisvastustaja Porin Ässiä vastaan. Hän sai ottelussa jääaikaa 5.52 minuuttia. Pitkänen pelasi kauden aikana Lukon liigajoukkueessa kaikkiaan yhden runkosarja- ja kolme CHL-ottelua. Hän pelasi suurimman osan kaudestaan KeuPassa.

Pitkänen palasi kaudeksi 2016–2017 vuoden mittaisella sopimuksella JYP-Akatemiaan. Siirron taustalla oli myös hänen liikuntatieteiden opintonsa Jyväskylän yliopistossa. Pitkänen nimettiin JYP-Akatemian kapteeniksi. Hän voitti joukkueen sisäisen piste- ja syöttöpörssin tehoilla 11+26=37. Akatemian kausi päättyi kuitenkin putoamiseen Suomi-sarjaan ja tämän myötä koko joukkueen toiminnan lopettamiseen.

Kaudeksi 2017–2018 Pitkänen siirtyi vuoden mittaisella sopimuksella Tanskan Metal Ligaenin Herning Blue Foxiin. Hän voitti pudotuspeleissä joukkueen sisäisen tehotilaston lukemalla +8. Pitkänen voitti kauden päätteeksi hopeaa. Kaudeksi 2018–2019 hän siirtyi samassa sarjassa pelaavan Rødovre Mighty Bullsin riveihin.

## Muuta
Pitkäsen serkku Petri pelaa maalivahtina KeuPa HT:n Mestis-joukkueessa. Serkukset pelasivat siellä samaan aikaan kaudella 2015–2016 sekä aiemmin JYPin junioreissa.

Riku Pitkänen harrasti lapsena Suolahden Urhossa myös painia, hiihtoa ja yleisurheilua sekä jalkapalloa, jonka hän lopetti C-juniori-ikäisenä siirryttyään JYPiin.

## Tilastot

## Lähteet
*
*
*

### Viitteet
BDI-kysely

**BDI-kysely** eli **Beckin depressiokysely** () on laajalti  masentuneisuuden seulontaan, kliiniseen arviointiin ja seurantaan käytetty kliinisen psykologian ja psykiatrian mittaristo. Sen kehitti amerikkalainen psykiatri Aaron T. Beck työryhmineen. Kyselyn pätevyyttä ja toistettavuutta on selvitetty monin vertailututkimuksin, joita on tehty myös Suomessa.

BDI-lomaketta voivat käyttää niin koulutetut arvioijat kuin omaa masennustaan pohtivat henkilöt omatoimisesti. On huomattava, että Beckin depressiokyselystä on useita eri versioita. Vaikka kyselyn kokonaispistemäärän laskeminen on helppoa, kyselyn syvällisempi tulkinta vaatii koulutusta ja kokemusta.  Pelkästään BDI-kyselyn antaman pistemäärän perusteella ei kliinistä masennusdiagnoosia voi tehdä.

## Lähteet
Brodie Retallick

**Brodie Allan Retallick** (s. 31. toukokuuta 1991 Rangiora) on uusiseelantilainen rugby union -pelaaja, joka edustaa ITM Cup -seura Bay of Plenty Steamersia ja Super Rugby -seura Chiefsiä. 204 senttimetriä pitkä ja 120 kilogrammaa painava Retallick kuuluu myös Uuden-Seelannin rugby union -maajoukkueeseen. Pelipaikaltaan Retallick on lukko.

Retallickin ensimmäinen ITM Cup -seura oli Hawke's Bay, jota hän edusti vuonna 2011. Vuodesta 2012 hän on kuulunut Bay of Plenty -seuraan. Kansainvälisessä Super Rugby -sarjassa Retallick debytoi vuonna 2012, Chiefsin paidassa. Hän on voittanut mestaruuden kahdesti, vuosina 2012 ja 2013.

Retallick voitti Uuden-Seelannin alle 20-vuotiaiden maajoukkueen kanssa ikäluokan MM-kultaa vuonna 2011. Uuden-Seelannin rugby union -maajoukkueessa hän debytoi seuraavan vuoden tammikuussa Irlantia vastaan. Vuoden 2015 MM-kilpailuissa Retallick oli mukana saavuttamassa kultaa.

Marraskuussa 2014 Retallick valittiin vuoden parhaaksi rugby union -pelaajaksi maailmassa.

## Lähteet
Ulla-Maija Sievinen

**Ulla-Maija Sievinen** (ent. **von Hertzen**, o.s. **Sievinen**; s. 10. huhtikuuta 1954 Varkaus) on suomalainen filosofian kandidaatti, toimittaja ja kirjailija. Hänen puolisonsa oli 1994-2010  poliitikko Heikki S. von Hertzen.

## Teoksia
### Nimellä Ulla-Maija Sievinen
* *Tässä lähellä ja muilla kaduilla: Runoja.* WSOY 1976.
* *Hyvää päivää, ruhtinas Obolenski: Näytelmä.* Teatteri Imatra 1999.
* *Kabinetti 13: Näytelmä.* Kotkan kaupunginteatteri 1999.
* *Kummallinen talo: Näytelmä.* 2000.
* *Kymijoella.* 2019. 

### Nimellä Ulla-Maija von Hertzen
* *Tarinoita meripäiviltä: Nuoruus on lahja, mutta vanheneminen on taidetta*. Kotkan kaupunki, Kotka 2012.
* *Muistojen maisemat: Kotka.* Haastattelujen tekijä Ulla-Maija von Hertzen. Postikorttikuvien taustoja selvitti ja niistä kirjoitti Ari Ryökkynen. Kotka-seura, Kotka 2014.

## Toimitteita
* Heikki S. von Hertzen: *Tienhaarassa*. Toimittanut Ulla-Maija Sievinen. Otava 1993.
* *Leivän ylistys- Kotkalainen ruokakirja*. Kotkalaisten kirjailijoiden teksteistä ja kotkalaisilta kerätyistä ruokaresepteistä toimittanut Ulla-Maija von Hertzen. Kotka-seura, Kotka 2002.
* Erkki Ranta: *Hiskin pakinoita: Rakennustarkastus- ja Rakennettu ympäristö -lehdissä 1985-2005*. Toimittanut Ulla-Maija von Hertzen. Kotka-seura, Kotka 2006.
* *Kotisaaret: Suursaari, Lavansaari, Tytärsaari, Seiskari*. Toimittanut Ulla-Maija von Hertzen. WSOY 2008.
* *Minun tieni: Kuinka selvisin pahimmasta*. Toimittanut Ulla-Maija von Hertzen. WSOY 2009.
* *Kotkalaisia kalaherkkuja*. Kirjan toimittaja Ulla-Maija von Hertzen. Kotka-seura, Kotka 2011.
* *Pyhtään parhaaksi: 110 vuotta pyhtääläistä sosialidemokratiaa*. Toimittanut Ulla-Maija von Hertzen. Pyhtään Sosialidemokraatit, Pyhtää 2014.
* *Yhdessä meissä on voimaa : Kotkan Sosialidemokraattinen Kunnallisjärjestö 110 vuotta juhlakirja*. Toimittanut Ulla-Maija Sievinen. Kotkan Sosialidemokraattinen Kunnallisjärjestö ry, Kotka 2016. 

## Palkinnot
* J. H. Erkon kirjoituskilpailu 1975

## Lähteet
Eemeli Salin

**Eemeli Salin** (s. 2. toukokuuta 1990 Uusikaupunki) on suomalainen salibandypelaaja, joka edustaa Salibandyliigassa pelaavaa |Tampereen Classicia ja Suomen salibandymaajoukkuetta. 192 senttimetriä pitkä oikeakätinen Salin on hyökkääjä, mutta voi pelata myös puolustajana.

Uudenkaupungin Salibandyn kasvatti Salin debytoi Salibandyliigassa kaudella 2010-2011 FBT Karhujen paidassa. Kaudeksi 2011-2012 Salin siirtyi Kooveehen. Ensimmäisellä kaudellaan seurassa Salin voitti SM-pronssia. Salin pelasi Kooveessa neljä kautta. Kaudeksi 2015-2016 hän siirtyi seuran paikallisvastustajaan, Tampereen Classiciin.

Vuonna 2009 alle 19-vuotiaiden MM-hopeaa saavuttanut Salin oli mukana vuoden 2014 aikuisten MM-kilpailuissa, joissa hän teki tehot 3+5 Suomen saavuttaessa hopeaa. Hän oli voittamassa kultaa vuosien 2016 ja 2018 MM-kilpailuissa. Ruotsalainen salibandylehti *[[Innebandymagazinet]]* valitsi Salinin maailman kymmenenneksi parhaaksi miespelaajaksi vuonna 2018

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]

* Kultaa (2): 2016 ja 2018
* Hopeaa (2): 2014 ja 2020

### [[F-liiga (miehet)|Salibandyliiga]]

* Kultaa (5): 2016, 2017, 2018, 2019 ja 2021
* Pronssia (1): 2012

### [[Salibandyn Suomen Cup (miehet)|Suomen Cup]]

* Kultaa (3): 2018, 2019 ja 2020
* Hopeaa (1): 2017

## Lähteet
Nico Salo

**Nico Salo** (s. 21. tammikuuta 1994) on suomalainen salibandypelaaja ja lajin kolminkertainen maailmanmestari. Salo edustaa SC Classicia ja Suomen salibandymaajoukkuetta. Vasenkätinen Salo on keskushyökkääjä.

Salo on Tampereen Classicin kasvatti. Hän debytoi Salibandyliigassa kaudella 2009–2010 ja on saavuttanut neljä kultaa sekä yhden hopean ja pronssin. 

Vuonna 2011 alle 19-vuotiaiden MM-kultaa Suomen kapteenina voittanut ja samoista kisoista vuonna 2013 pronssia saavuttanut Salo debytoi Suomen salibandymaajoukkueessa vuonna 2012. Vuonna 2014 hän oli mukana saavuttamassa MM-hopeaa Göteborgista tehden tehot 2+1. Vuoden 2016 MM-kisoissa hän oli mukana voittamassa Suomelle MM-kultaa. Vuoden 2018 MM-kisoissa hän toimi Suomen kapteenina Suomen voittaessa neljännen maailmanmestaruutensa. Ruotsalainen salibandylehti *[[Innebandymagazinet]]* valitsi Salon maailman viidenneksi parhaaksi miespelaajaksi vuonna 2017 ja kuudenneksi parhaaksi vuonna 2018.

Salo on 181 senttimetriä pitkä ja painaa 80 kilogrammaa.

## Saavutukset

### [[Salibandyn maailmanmestaruuskilpailut|Maailmanmestaruuskilpailut]]

* Kultaa (3): 2016, 2018 ja 2024
* Hopeaa (2): 2014 ja 2020

### [[F-liiga (miehet)|F-liiga]]

* Kultaa (4): 2016, 2017, 2018 ja 2021
* Hopeaa (2): 2014 ja 2025
* Pronssia (1): 2013

### [[Salibandyn Suomen Cup (miehet)|Suomen Cup]]

* Kultaa (4): 2014, 2018, 2019 ja 2020
* Hopeaa (4): 2012, 2013, 2015 ja 2017

### Henkilökohtaiset

* Maailman parhaat salibandypelaajat -listasijoitus (Innebandymagazinet): 
** 2. 2020
** 5. 2016, 2017
** 6. 2018, 2019

* Vuoden salibandypelaaja (Urheilutoimittajain liitto): 2017

* Kauden paras miespelaaja (Salibandyliitto): 2017

* Salibandyliigan kuukauden pelaaja: Helmikuu 2016 ja Syyskuu 2020

## Lähteet
Arvostelusivusto

**Arvostelusivusto** kerää yhteen arvosteluja erilaisista aihepiireistä, arvostelut voivat olla sivuston käyttäjien jättämiä tai kerätty ulkopuolisista lähteistä. Suosittuja arvostelun kohteita arvostelusivustoilla on erilaiset populaarikulttuurin aiheet kuten elokuvat, musiikki ja tv-sarjat.  

Kuuluisimpia arvostelusivustoja on Epinions.com ja parhaiten verkkokauppana tunnettu Amazon.com, jolla on suuri tietokanta myymiensä tuotteiden käyttäjäarvosteluista.

## Esimerkkejä arvostelusivustoista
*Epinions Epinion
*Rotten Tomatoes
*RockPolice.net
*GuitarStuff.net
*Engadget
Chilen maanjäristys 2015

**Vuoden 2015 Chilen maanjäristys** tapahtui 16. syyskuuta Chilen keskiosissa kello 19.54.33 paikallista aikaa. Järistyksen keskus sijaitsi merellä 25 kilometrin syvyydessä ja 46 kilometrin päässä rannikolla sijaitsevasta Illapelin kaupungista Coquimbon alueella. Järistys oli voimakkuudeltaan 8,3 momenttimagnitudia ja kesti noin kolme minuuttia. Sen seurauksena kuoli ainakin 12 ihmistä ja noin miljoona ihmistä jouduttiin evakuoimaan kodeistaan tulvien, jälkijäristysten ja tsunamien vaaran vuoksi.

## Lähteet
Mont-Saint-Éloi

**Mont-Saint-Éloi** on kunta Pohjois-Ranskassa Pas-de-Calais'n departementissa. Kunnan nähtävyys on Mont-Saint-Éloin luostarin rauniot. 

## Aiheesta muualla

## Lähteet
Henri Paul

**Henri Paul** (3. heinäkuuta 1956 – 31. elokuuta 1997 Pariisi) oli ranskalainen hotelli Ritzin turvamies, joka kuljetti Prinsessa Dianaa ja tämän miesystävää Dodi Al-Fayedia yöllä 31. elokuuta 1997 Pariisissa, jolloin Paulin ohjaama auto syöksyi päin betonipilaria Pont de l’Alman tunnelissa. Paul ja Dodi Al-Fayed kuolivat kolarissa heti. Prinsessa Diana kuoli muutaman tunnin kuluttua pariisilaisessa Pitié-Salpêtrièren sairaalassa.

## Aiheesta muualla
* Lord Stevens’ 832-page Operation Paget Report Into The Deaths of Diana, Princess of Wales, Dodi Al Fayed & Henri Paul. (Chapter 4 of the report is devoted to Henri Paul) 14.12.2006, 832-sivuinen PDF-tiedosto Internet Archivesta
* Unknown secrets about Henri Paul , Britannia.com 
* Qui était Henri Paul?, Agencebretagnepresse.com 
* Funeral for Diana’s driver, CNN.com 
* Janice Turner: The Life and poignant death of Diana’s driver Times online 16.12.2006 (Arkistolinkki)
Lutz Bachmann

**Lutz Bachmann** (s. 1973 Dresden, Itä-Saksa) on poliittinen aktivisti ja lähinnä Dresdenissä toimivan saksalaisen maahanmuuttovastaisen liikkeen Pegidan johtaja. Hän on graafinen suunnittelija ja on nuorena syyllistynyt pahoinpitelyihin, murtoihin ja myynyt huumeita.

Bachmannia on syytetty natsimielisyydestä sen jälkeen kun hänestä levisi sosiaalisessa mediassa kuvia Hitler-viiksissä. Häntä pidetään karismaattisena puhujana, joka innostaa kuulijoitaan. Hän oli vuodesta 1997 kolme vuotta pakosalla tuomiotaan Etelä-Afrikassa mutta palasi Saksaan vuonna 2000.

Syyskuussa 2016 Lutz Bachmann muutti Espanjaan Teneriffalle, mutta lokakuussa Kanariansaarten paikallisparlamentti julisti hänet ei-toivotuksi henkilöksi.

## Lähteet

## Aiheesta muualla

*
RN Intrepido

**RN Intrepido** () oli Italian kuninkaallisen laivaston vuonna 1944 valmistunut Ciclone-luokan torpedovene.

## Valmistus

Alus tilattiin Riva Trigososta Cantieri del Tirrenolta, missä köli laskettiin 31. tammikuuta 1942. Alus laskettiin vesille 8.syyskuuta 1943 ja liitettiin laivastoon 16. tammikuuta 1944.

## Palvelus
Saksalaiset valtasivat 1943 aluksen, jonka liittivät laivastoonsa nimellä *TA26*.

Miinanlaskuoperaatio Nadelissa 14.-15. kesäkuuta 1944 välisenä yönä *TA26* ja *[[TA30]]* laskivat miinansa kaksikymmentä vaille kahdesta kolmea minuuttia vaille kahteen. Paluumatkalla alukset joutuivat Yhdysvaltain laivaston moottoritorpedoveneiden *[[USS PT552]]*, *[[USS PT558]]* ja *[[USS PT559]]* yllättämiksi kello 04.14 lähestyessään La Speziaa. *TA26:een* osui kaksi kahden viimeksi mainitun moottoritorpedoveneen laukaisemaa torpedoa ja *TA30:een* osui kolmannen PT-veneen laukaisema torpedo. Kumpikin torpedovene upposi vieden mukanaan suuren osan miehistöistään. *TA26:n* 170 hengen miehistöstä sai surmansa 90 ().

## Lähteet
*
*

### Viitteet
Anja Juvonen

**Anja Tuulikki Juvonen** (30. syyskuuta 1928 Sortavalan maalaiskunta – (kuoleman julkistamispäivä 29. marraskuuta) 2018) oli suomalainen Laukaassa asunut taidekutoja ja runoilija.

Juvonen kävi kansakoulun ja suoritti ammattikoulun 1947–1949. Jamilahden kansanopiston hän kävi 1945–1946 ja Viittakiven opiston 1975-1976. Juvonen toimi taidekutojana ja yksityisyrittäjänä. Juvosen vanhemmat olivat maanviljelijä Matti Juvonen ja Olga (o.s. Varsa).

## Teoksia
* *Kohotan tämän maiseman kämmenelle* : runoja ; kuvitus Juha Räty. Pohjoinen, Oulu 1976
* *Matkalla elämässä* : runoja. Anja Juvonen, Laukaa 2005

## Toimitustöitä
* *Kuin kivi kengässä : valikoima laukaalaisten harrastajakirjoittajien tekstejä* ; toimituskunta Anja Juvonen ym. ; piirrokset Julia Salminen. Laukaan kulttuurilautakunta, Laukaa 1985

## Palkinnot
* J. H. Erkon kirjoituskilpailu 1957

## Lähteet
RN Ghibli

**RN Ghibli** () oli Italian kuninkaallisen laivaston vuonna 1943 valmistunut Ciclone-luokan torpedovene.

## Valmistus

Alus tilattiin Castellammare di Stabiasta Navalmeccanicalta, missä köli laskettiin 30. elokuuta 1941. Alus laskettiin vesille 28. helmikuuta 1943 ja liitettiin laivastoon vielä samana vuonna 24. heinäkuuta.

## Palvelus
Saksalaiset valtasivat 1943 aluksen. Sitä ei kuitenkaan liitetty Saksan laivastoon, vaan alus upotettiin 25. huhtikuuta 1945. 

## Lähteet
*
*
*

### Viitteet
RN Impavido

**RN Impavido** () oli Italian kuninkaallisen laivaston vuonna 1943 valmistunut Ciclone-luokan torpedovene.

## Valmistus

Alus tilattiin Riva Trigososta Cantieri del Tirrenolta, missä köli laskettiin 15. elokuuta 1941. Alus laskettiin vesille 24. helmikuuta 1943 ja liitettiin laivastoon vielä samana vuonna 30. huhtikuuta.

## Palvelus
Saksalaiset valtasivat 1943 aluksen, jonka liittivät laivastoonsa nimellä *TA23*.

## Lähteet
*
*
*

### Viitteet